Мабільныя ТэлеСыстэмы

**Мабільныя ТэлеСыстэмы** (, , ) — найбуйнейшы апэратар мабільнай сувязі GSM у Расеі й краінах СНД, які абслуговае больш за 74,16 мільёну абанэнтаў. Таксама МТС на цяперашні момант зьяўляецца найбуйнейшым апэратарам мабільнай сувязі ў Цэнтральнай і Ўсходняй Эўропе. Штаб-кватэра — у Маскве.

### Уласнікі й кіраўніцтва
* АФК «Сыстэма», Расея, 52,8 % акцыяў;
* 46,7 % акцыяў — у вольным звароце.
Рынкавая капіталізацыя кампаніі на пачатак 2007 — каля $20,07 млрд.

Прэзыдэнт кампаніі — Вячаслаў Нікалаеў.

Старшыня савета дырэктараў (з чэрвеня 2019 года) — намеснік старшыні савета дырэктараў АФК «Сістэма» Фелікс Еўтушэнкаў.

### Дзейнасьць

Сетка МТС выкарыстоўвае стандарт GSM. Кампанія працуе ў Расеі (маюцца ліцэнзіі на аказаньне паслуг сувязі ў стандарце GSM у 84 рэгіёнах краіны), Беларусі, Украіне, Узбэкістане й Туркмэністане .

### Статыстыка
* Больш за 74,52 (па стане на 3.04.2007) мільёнаў актыўных абанэнтаў, у тым ліку:
** Расея — 51,84 млн.
*** Масква й Маскоўская вобласьць — 11,62 млн.
*** Санкт-Пецярбург і Ленінградзкая вобласьць — 2,608 млн.
** Украіна — 20,68 млн.
** Беларусь — 3,38 млн.
** Узбэкістан — 1,80 млн.
** Туркмэністан — 0,21 млн.
* Больш 300 комплексных цэнтраў продажаў і абслугоўваньня;
* Больш 27 000 дылерскіх кропак, дзе можна падлучыцца да сеткі;
* Роўмінг у 150 краінах сьвету.

### Фінансавыя паказчыкі дзейнасьці
Выручка кампаніі за 2006 год па US GAAP вырасла на 35,5 % да $6,38 млрд, OIBDA — на 52,9 % да $3,23 млрд, чысты прыбытак — на 15,5 % да $1,25 млрд.

### Дадатковыя факты
* 10 траўня 2006 году было абвешчана аб пачатку правядзеньня рэбрэндынга кампаніі, які быў ініцыяваны для ўводзін скразнога брэнда для кампаніі «Сыстэма Тэлеком» (падпадзяленьні АФК «Сыстэма»), якая, у тым ліку, уключае ў сябе апэратара мабільнай сувязі «МТС». Новы лягатып МТС уяўляе сабой два чырвоныя квадраты, разьмешчаныя побач. На правым квадраце белымі літарамі напісана назва брэнда, а на левым — скразны малюнак белага яйка, якое павінна сымбалізаваць прастату й геніяльнасьць.
** Паводле зьвестак незалежных дасьледаваньняў, за год, які прайшоў пасьля правядзеньня рэбрэндынгу, пазнавальнасьць гандлёвай маркі кампаніі вырасла з 84 % да 91 %. Лік рэспандэнтаў, якія лічаць МТС жаданым апэратарам, вырасла за гэты час на 19 %.
** 15 чэрвеня 2006 году быў праведзены рэбрэндынг кампаніі «Уздунробіта», даччынага прадпрыемства МТС ва Ўзбэкістане. 
** C 28 верасьня 2006 году кампанія пачала ўкараненьне новага брэнда ў Туркмэністане ў сваёй даччынай кампаніі BCTI, якая зьяўляецца першым апэратарам мабільнай сувязі краіны. Пераход на новы брэнд суправаджаўся актыўнай рэклямнай акцыяй і рознымі кліенцкімі праграмамі.
** 25 ліпеня 2007 году было абвешчана аб пачатку рэбрэндынгу ва Ўкраіне ў кампаніі «Украінская мабільная сувязь».

## МТС у Беларусі

Беларуска-расейскае сумеснае ААТ «**Мабільныя ТэлеСыстэмы**» (**МТС**; ) — беларускі апэратар мабільнай сувязі. Падае паслугі сувязі стандарту GSM 900/1800. Заснавальнікамі кампаніі зьяўляюцца РУП «Белтэлеком» (Беларусь) (51 % статутнага капіталу) і ААТ «Мабільныя ТэлеСыстэмы» (Расея) (49 %). Кампанія пачала камэрцыйную дзейнасьць 27 чэрвеня 2002 году, стаўшы другім мабільным апэратарам стандарту GSM у Беларусі.

### Статыстыка
11 ліпеня 2007 году кампанія абвясьціла ад тым, што колькасьць актыўных абанэнтаў дасягнула 3,5 млн чалавек. Гэта складае 54 % ад агульнай колькасьці карыстальнікаў мабільнай сувязі ў краіне. На пачатак ліпеня 2007 году пакрыцьцё МТС ахапляе звыш 80 % тэрыторыі краіны, на якой пражывае 93 % насельніцтвы Беларусі. У сеткі гэтага апэратара працуюць 2763 базавыя станцыі. Паслуга міжнароднага роўмінгу падаецца ў 129 краінах сьвету ў сетках 221 GSM-апэратара.

## Глядзіце таксама
* Мабільныя ТэлеСыстэмы (Беларусь)
* Белтэлекам

## Крыніцы

## Вонкавыя спасылкі
* Афіцыйны сайт кампаніі
* МТС у Беларусі
* МТС ва Ўзбэкістане
* МТС у Туркмэністане
* МТС ва Ўкраіне
* Крэдытныя рэйтынгі кампаніі на сайце Standart&Poors
* Вакансіі кампаніі на сайце HeadHunter
* Mobile TeleSystems OJSC — Google Finance

Катэгорыя:Апэратары мабільнай сувязі Расеі